EELNÕU
12.10.2026
Vabariigi Valitsuse seaduse ja sellega seonduvalt teiste seaduste muutmise seadus


§ 1. Vabariigi Valitsuse seaduse muutmine

Vabariigi Valitsuse seaduses tehakse järgmised muudatused:

1) paragrahvi 63 lõiget 1 täiendatakse pärast tekstiosa „ruumivaldkonna ülesannete täitmine“ tekstiosaga „; kiirgus- ja tuumavaldkonna tegevuste korraldamine“;

2) paragrahvi 93 lõiget 6 täiendatakse punktiga 5 järgmises sõnastuses:
„5) Tarbijakaitse ja Tehnilise Järelevalve Ametile kiirgusseadusest ning tuumaenergia ja -ohutuse seadusest tulenevate ülesannete täitmisel.“.

§ 2. Keskkonnaseadustiku üldosa seaduse muutmine

Keskkonnaseadustiku üldosa seaduse § 401 lõige muudetakse ja sõnastatakse järgmiselt:
„(4) Keskkonnaotsuste infosüsteemi kaasvastutavad töötlejad on Keskkonnaamet ja Keskkonnaagentuur. Kiirgusseaduse ning tuumaenergia ja -ohutuse seaduse kohases kiirgus- ja tuumaohutusalases tegevuses on kaasvastutav töötleja Tarbijakaitse ja Tehnilise Järelevalve Amet. Volitatud töötlejad määratakse andmekogu põhimääruses.“.

§ 3. Keskkonnaseire seaduse muutmine 

Keskkonnaseire seaduse § 14 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Kui käesoleva paragrahvi lõikes 1 nimetatud keskkonnaoht või oluline keskkonnahäiring on seotud ioniseeriva kiirgusega, teatab seire teostaja sellest viivitamata ka Tarbijakaitse ja Tehnilise Järelevalve Ametile.“.

§ 4. Tuumaenergia ja -ohutuse seaduse muutmine

Tuumaenergia ja -ohutuse seaduses tehakse järgmised muudatused:

1) paragrahvi 13 lõike 2 teine ja kolmas lause tunnistatakse kehtetuks;

2) paragrahvi 15 täiendatakse lõigetega 3 ja 4 järgmises sõnastuses:
„(3) Pädeva asutuse kiirgus- ja tuumaohutuse valdkonna eest vastutava peadirektori asetäitja ülesanne on valdkonna strateegiliste eesmärkide täitmine ning eelarve planeerimine ja tõhus kasutamine. 

(4) Pädeva asutuse põhimääruses sätestatakse kiirgus- ja tuumaohutuse valdkonna eest vastutava peadirektori asetäitja täidesaatva võimu teostamise, eelarve planeerimise ja personali värbamise volitused oma vastutusvaldkonnas.“;


3) paragrahvi 127 muudetakse ja sõnastatakse järgmiselt:
„§ 127. Rakendusaktide ja riikliku jäätmekäitluskava kehtestamine 

(1) Käesoleva seaduse rakendusaktid, välja arvatud § 15 lõikes 2, § 18 lõikes 4, § 19 lõikes 3, § 80 lõikes 6 ja § 81 lõikes 6 nimetatud rakendusaktid, kehtestatakse, lähtudes tuumakäitise elukaare etappide – ehitamise, katsetamise, käitamise ja dekomissioneerimise – toimumise ning nendega seotud tuumajulgeoleku meetmete rakendamise eeldatavast ajast, kuid hiljemalt enne asjaomase etapi ja sellega seotud tegevuse algust.

(2) Käesoleva seaduse § 18 lõikes 4, § 19 lõikes 3, § 80 lõikes 6 ja § 81 lõikes 6 nimetatud rakendusaktid kehtestatakse hiljemalt 2028. aasta 1. jaanuariks.

(3) Vabariigi Valitsus kehtestab hiljemalt 2032. aastaks riikliku jäätmekäitluskava valdkonna arengukavana.“.

§ 5. Seaduse jõustumine

Käesolev seadus jõustub 2027. aasta 1. jaanuaril.

